Κρις Μπράουν

Πρώτα χρόνια

Ο Κρις Μπράουν γεννήθηκε στις 5 Μαΐου του 1989 στη Βιρτζίνια των Ηνωμένων Πολιτειών. Η μητέρα του, Τζόις Χόκινς, δούλευε σε παιδικό σταθμό και ο πατέρας του, Κλίντον Μπράουν, δούλευε στις τοπικές φυλακές. Η μουσική πάντα ήταν μεγάλη αγάπη του Κρις, καθώς από μικρή ηλικία άκουγε soul και R&B μουσική και σταδιακά άρχισε να ακούει Χιπ Χοπ. Εμπνευσμένος από το είδωλο του, Μάικλ Τζάκσον, ο Μπράουν άρχισε να μαθαίνει στον εαυτό του να χορεύει και να τραγουδάει για να δίνει παραστάσεις στο σχολείο του και να συμμετέχει στην εκκλησιαστική χορωδία. Μία μέρα που μιμούνταν τον Usher, η μητέρα του ανακάλυψε το ταλέντο του και το συμβόλαιο με δισκογραφική δεν άργησε να έρθει. Παράλληλα, ο Μπράουν αντιμετώπιζε και προσωπικά προβλήματα, καθώς οι γονείς του χώρισαν και η μητέρα του ήταν θύμα ενδοοικογενειακής βίας από τον νέο της σύντροφο.

2002-2004: Το ξεκίνημα της καριέρας του

Στα 13 του, ο Κρις ανακαλύφθηκε από την Hitmission Records, μια τοπική ομάδα παραγωγών της Βιρτζίνια, όταν επισκέφτηκαν το βενζινάδικο του πατέρα του με σκοπό την εύρεση νέων ταλέντων. Η ομάδα αυτή παρείχε στον νεαρό τραγουδιστή μαθήματα φωνητικής και βοήθησε στην ηχογράφηση ενός demo, προκειμένου να τραβήξουν το ενδιαφέρον μεγάλων δισκογραφικών εταιριών και να καταφέρει ο Κρις να μπει στη μουσική βιομηχανία. Λίγο αργότερα, μετά την οντισιόν του στο γραφείο του Def Jam Recordings, τρεις δισκογραφικές έκαναν πρόταση συνεργασίας στον Μπράουν, οι Jive Records, J-Records και Warner Bros. Records, με τον τραγουδιστή να επιλέγει την Jive. Ο Κρις συνέχισε το σχολείο στη Βιρτζίνια μέχρι το 2005, και μετά μετακόμισε στη Νέα Υόρκη για να ξεκινήσει τη μουσική του καριέρα.

2005-2006: Το ντεμπούτο του

Τον Φεβρουάριο του 2005, ο τραγουδιστής άρχισε να ηχογραφεί το πρώτο του άλμπουμ "Chris Brown", όπου από τα 50 τραγούδια που ηχογράφησε, επέλεξε να μπουν τα 14. Αν και 16 χρονών, ο Μπράουν έγραψε κάποια από τα κομμάτια. Με τη βοήθεια των παραγωγών Scott Storch, Cool & Dre και Jazze Pha, κυκλοφόρησε το πρώτο του άλμπουμ στις 29 Νοεμβρίου του 2005, πουλώντας 154.000 αντίτυπα την πρώτη εβδομάδα και φτάνοντας στο νο2 των Αμερικάνικων Τσαρτ (Billboard Hot 200). Το άλμπουμ είναι 3 φορές πλατινένιο, χάρις των πολύ πετυχημένων τραγουδιών,"Run It!","Yo (Excuse Me Miss)", "Gimme That" και "Say Goodbye".

2007-2008: Το δεύτερο άλμπουμ του "Exclusive"

Tο 2007 ο τραγουδιστής έκανε το ντεμπούτο του στη μεγάλη οθόνη, συμμετέχοντας στην πρώτη του ταινία "Stomp The Yard". Τον Απρίλιο της ίδιας χρονιάς ταξίδεψε στην Αυστραλία για να ανοίξει την περιοδεία της Beyoncé. Μετά το καλοκαίρι άρχισε να δουλεύει στο δεύτερο μουσικό του άλμπουμ "Exclusive", το οποίο πούλησε περίπου 2 εκατομμύρια δίσκους στις Ηνωμένες Πολιτείες. Το άλμπουμ είχε αρκετές επιτυχίες, με το "Kiss Kiss" όμως να του χαρίζει το δεύτερο χιτ του που κατάκτησε την πρώτη θέση στα Αμερικανικά Τσαρτς. Αργότερα, το "With You" και το "Forever" ακολούθησαν το ίδιο μονοπάτι της επιτυχίας, φτάνοντας στο νούμερο 2 στα τσαρτς. Πριν τελειώσει η χρονιά ο Κρις ονομάστηκε Καλλιτέχνης της Χρονιάς. Επιπλέον, συνέχισε την καριέρα του και ως ηθοποιός με τη συμμετοχή του στο δημοφιλές σόου της Disney " Η Σουίτα του Ζακ και Κόντι", και πρωταγωνίστησε στην οικογενειακή χριστουγεννιάτικη ταινία " This Christmas".

2009-2010: "Graffiti"

Το 2008, έχοντας μουσικές επιρροές από τον Michael Jackson και Prince, ο τραγουδιστής θέλησε να πειραματιστεί και να δοκιμάσει καινούργιους ήχους για το επόμενη δισκογραφική του δουλειά "Graffiti". Με τα  singles " I Can Transform Ya" και "Crawl", ο καλλιτέχνης προώθησε το άλμπουμ του, το οποίο κυκλοφόρησε στις 29 Σεπτεμβρίου του 2009. Αν και τα singles άρεσαν στο κοινό, το άλμπουμ συνολικά δέχτηκε αρνητικές κριτικές από κριτικούς και τους ακροατές. To 2010 στα BET Awards, o Κρις επιλέχθηκε να ερμηνεύσει ένα κομμάτι του Μάικλ Τζάκσον για να αποδόσει φόρο τιμής στον χαμό του αγαπημένου καλλιτέχνη. Η ερμηνεία του ήταν εξαιρετικά συναισθηματική, με τον τραγουδιστή να κλαίει και να πέφτει στα γόνατα του, καθώς ήταν συναισθηματικά φορτισμένος και συγκλονισμένος από τον θάνατο του προτύπου του.

2011-2012: F.A.M.E. και Fortune

Το τέταρτο άλμπουμ του Κρις Μπράουν κυκλοφόρησε στις 18 Μαρτίου του 2018, και έγινε το πρώτο άλμπουμ του τραγουδιστή που φτάνει στο νούμερο 1 στα τσαρτς, πουλώντας 270.000 αντίτυπα την πρώτη εβδομάδα. Το single του "Yeah 3x" έφτασε το νούμερο 1 σε 11 χώρες. Το "Look At Me Now" με τον Busta Rhymes και τον Lil Wayne πήγε νούμερο 1 στα Hot R&B/Hip-Hop τσαρτς, όπου και παρέμεινε για οκτώ συνεχόμενες εβδομάδες. Το τρίτο του single "Beautiful People" με τον Benny Benassi πήγε νούμερο 1 στα Hot Dance Club Songs. Για να προωθήσει το άλμπουμ του ο τραγουδιστής έκανε περιοδεία στην Αυστραλία και τη Βόρεια Αμερική. 
Ο τραγουδιστής ήταν προτεινόμενος για έξι BET βραβεία, όπου κέρδισε τα πέντε. Στα Soul Train Music Awards κέρδισε το βραβείο του " Άλμπουμ της Χρονιάς". Στις 12 Φεβρουαρίου του 2011 ο Κρις κέρδισε το πρώτο του Γκράμι, για το "Καλύτερο R&B Άλμπουμ".

Δισκογραφία

Chris Brown (2005)
Exclusive (2007)
Graffiti (2009)
F.A.M.E. (2011)
Fortune (2012)
X (2014)
Fan of a Fan: The Album (with Tyga) (2015)
Royalty (2015)
Heartbreak on a Full Moon (2017)
Indigo (2019)